 Proza - : - Dupa batalia de la Stalingrad de Marian Pavelescu : - Dupa batalia de la Stalingrad de Marian Pavelescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Alte... (Proza) > Cea mai... (Proza) > si tu ai... (Proza) > Psihosezonul... (Proza) > Domnisoarel... (Proza) > Donde Casa... (Proza) > Despre... (Eseu) > Educatia ca... (Eseu) > O minoritate... (Personale) > Cazetarul... (Presa) > Cum s-a... (Proza) > Cronica... (Proza) > Toboganul... (Proza) > Lastunii... (Proza) > Revelatia... (Proza) > in... (Proza) > Un ban... (Proza) > Ceasul rau,... (Proza) > Acasa la... (Proza) > Harul... (Eseu) > Timpul fizic... (Eseu) > Concursul de... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 230234 Dupa_batalia_de_la_Stalingrad' > Vizionari: 3202 > Dupa batalia de la Stalingrad proza [ ] - - - - - - - - - - - - - - - - - - - - - - - - - de Marian Pavelescu [Marian Drumur ] 2007-02-06 | | Ca intr-un vis nedorit s-au amestecat randuielile, pe vremea cand socoteam a ma ridica flacau in sat: au inceput sa se perinde "repatriati" cu avutul in carucioare, blestemand Tratatul; familii oropsite se asezau langa balti sa faca ceai, fierbeau bulbi de trestie zicand ca-i stufat si porneau sa rataceasca mai departe. Am avut o clipa de trezie in ceata zorilor de 19 noiembrie 1942, la rugaciune, dupa inceperea atacului rusesc cu artileria dezlantuita pretutindeni si mase mari de blindate, purtand ciorchini de infanteristi, nalucindu-se in ceata. Eram in echipamentul de vara cu care strabatusem stepa calmuca si tremuram langa Patraut din satul Castranova, plasa Campu. in a patra zi a bataliei, dupa nemancare si cu munitia pe terminate, ceata s-a rarit si frigul cumplit a fost purtat de vantoase, dezvelind "punga" noastra, cei din Divizia 14, Regimentul 6 Vanatori, ce se tinea ramasa in puhoiul rusilor. Ca oile, coloane de doua-trei sute de prizonieri escortate de calareti s-au insirat pe drumul spre Cernasevskaia, ocolind trupurile ingramadite ale luptatorilor din Divizia 15 infanterie; fostii soldati erau goi, desculti, decapitati, sfartecati de tancuri. Multi osteniti se descotoroseau de boarfe, ingenuncheau pe margini si primeau in ceafa glontul izbavitor. Odihneste-i, Doamne, unde nu sunt dureri! Drumul spre lagarul de la capatul lumii a fost presarat cu morti din carnurile carora camarazii taiau bucati, sa le friga seara la focurile improvizate. Cojile de paine ruseasca erau amestecate de pagani cu fecale, coapte si revandute flamanzilor; cei ce-si rodeau centurile scorojite sau bocancii mureau a doua zi, subtiind coloana. "inalt urgia Domnului a nimicit popoarele, a imprastiat mortii lor pe camp si sangele varsat a prefacut pulberea; pamantul s-a imbatat de nalucirea pustiirii iar fapturile fara chip s-au strans nenumarate cautand odihna". Vorbele lui Onea din satul Belica, plasa Turtucaia, au ramas in mintea mea, pe cand el s-a savarsit la Astrahan in iarna lui 1943, langa Volga inghetata, despuiat in una din stivele de starvuri ce asteptau primavara ingropaciunii. Lagarul 9 din Karaganda ne-a intampinat cu viscole de nisip, iscate de vanturi nesfarsite. Caram toata ziua carbune cu vagonetele, nauciti de raul pamantului; seara vanam sobolani care amageau foamea si ameteam sub aerul Himalaiei. Cine a rezistat un an, a scapat pana la capat. Ceilalti, daca nu s-au refugiat in divizia de voluntari "Tudor Vladimirescu", apoi s-au savarsit - paduchii, tifosul, dizenteria, subnutritia economiseau gloantele. Dupa o vreme "vechii" am fost trecuti la Arhanghelsk, sa ne cutremuram sub involburarile aurorei boreale, inhamati la sanii cu busteni pentru productia fabricii de celuloza, pe urma vagonetari la o mina de fier din Urali, unde bordeiele cu doua intrari se umpleau de mirosul carnii putrede de camila ce constituia hrana de baza; dar ne fierbeam ciorba cu ierburi cosite de prin santuri, la care nu lipsea painea neagra cu pleava. Macar ca toti ne-am facut cruciulite sapate in os de camila bolile erau asupra-ne si dupa orbirea dobandita la Ela-Buga m-am aflat intr-o unitate de munca langa Gorki, la deportatii civili, unde m-a trimis de bine medicul mongol al lazaretului. Acolo am aflat ca razboiul se incheiase si dupa infrangerea Germaniei urma America, langa colhozul "Ogoare intinse" din regiunea Komi, unde cei care n-am facut greva foamei am fost incartiruiti cate opt in izbe pustiite, numar exact pentru tragatorii la plugul cu o femeie la cormana. Pamantul negru era nespus de rodnic insa locuitorii vietuiau in izbe scunde cu acoperis de balegar, stramtate de prici si cuptor, ce repede se incetosau de fum si umezeala; doar "comitetul" statea in izbe de caramida cu doua camere. Apa tinuta in sacale avea mormoloci iar terciul de pasat zilnic il imbogateam cu legume scormonite in graba. Sub paza deslanata si indemnul "reconstructiei" populatia se egalizase, muieri amarate si istovite de bastina cu barbati din toate neamurile, ba chiar s-au prasit copii amestecandu-se cu ceilalti la fel de slabi si neingrijiti ce scotoceau imprejurimile dupa mancare. L-am vazut pe presedintele de sovhoz plangand laolalta cu politrucul garzii obstesti la moartea lui Stalin, apoi am primit acte in regula de cetateni sovietici si ne-am inscris in comuna. Asia, femeia cu care am ajuns sa impart izba a facut multe planuri si chiar a reusit sa ma primeneasca, scapand atunci de paduchi, iar munca la camp a ajuns mai usoara cand am inteles ca prostia si hotia se infratesc la foamete in statul fara Dumnezeu. in clipita cand am putut saruta, cu mare fereala, icoana Maicii Domnului scoasa in procesiune la vreme de seceta, m-a trezit dorul de satul natal atat de asezat, curat si oranduit, cu gospodarii cuprinse. "Milostiveste-te si iarta-ma" m-am inchinat femeii, strangand intr-o boccea cata avere mai aveam si am pornit, pe tampoane si acoperisuri de tren, catre apus; de unde bani de bilet, de unde aprobare de calatorie? Cete de pribegi fara rost calatoreau asemenea mie, oameni care se jaluiau facand cruci pe ascuns, mutilati de razboi ratacind plini de medalii, amagindu-se cu zvonuri, mujici nauciti de foame. Am traversat la pas in opincile mele din coaja de tei orase mari si mici, cu vitrine frumoase in care se rasfatau franzele, fructe, branzeturi si mezeluri din lemn vopsit, rozand inca painea pentru sapte zile a Asiei, innoptand in santuri de aparare, ruine de razboi, ba chiar intr-o biserica facuta tractir, pana am simtit miros de romani. Pentru bricheta dintr-un tub de glont am fost trecut Prutul pe o camera de tractor si m-am aflat in Republica Populara Romana. Banii se schimbasera, alimentele erau pe cartela, cei ce m-au miluit cu mancare se fereau; am avut noroc sa-mi inlocuiesc hainele la o pomana dupa mort si sa scap de obiele - eram acasa. Fara autorizatie, cu un grup de naimiti, am ajuns la fabrica de ciment din raionul Bicaz, inscris de-a valma intr-o colonie de brigadieri. Stateam cate patruzeci intr-o baraca si mancarea era buna - arpacas, chiar fasole si o paine zilnic iar lucrul - cu norma. Dupa cateva luni organizatia de baza "Rasleti" a verificat membrii de sindicat si mi-a venit randul sa raspund la intrebari, asezat sub lozinca "Jos mainile de pe Coreea!". Auzisem ca cetatenii "sovietici" erau urgent repatriati in Siberia, asa ca m-am incalcit in raspunsuri despre starea mea inainte si dupa 23 august 1944. Am fost trimis la Biroul populatiei si retinut pentru "reconstituire"; dupa ce autoritatile de acasa au comunicat ca sunt dat disparut, m-au incadrat la "sabotori, banditi si elemente prohitleriste". in colonia penitenciara de la Borzesti, in Moldova, m-am aflat cu "fosti", Martori ai lui iehova, membri ai Oastei Domnului, din gruparea "Graiul Sangelui", "refuznici" la cooperativizare, frontieristi. Dupa triaj m-au mutat la Sighet, regiunea Baia Mare, unde corvoada era numai in interior - gatit, spalat, adusul apei de jos, dar se facea "reeducare" intre detinutii insisi, de la stersul podelei cu carpa in dinti si calarit la sorbitul in genunchi a zemei fierbinti in care tortionarii aruncau fecale si batai din nimic. Visarion din gruparea "Romania fireasca" m-a deslusit ca cei mai multi fusesera incadrati la "huligani", fiindca se bucurasera de contrarevolutia din Ungaria; treptat, erau dusi la executie si soseau multi altii. i-am lasat intr-o zi, fiind mutat la colonia de munca Salcia, in Balta Brailei, unde cateva mii de detinuti secerau stuf in apa pana la brau. Cand caram snopii caini dresati ne muscau, daca ne impleticeam si garduri electrificate tarcuiau frontul de lucru. Dimineata primeam paine cu marmelada si o ceasca de cicoare, la pranz si seara mamaliga cu zeama. Fara indoiala spuza condamnatilor a prasit atunci urgia tantarilor, precum a patimit in vechime tara Egiptului si malaria bantuia fara crutare, astfel ca fostii ofiteri romani epurati, mosierii si copiii lor, intelectualii "nedemni", votantii contra lagarului socialist piereau ca mustele. i-am povestit lui Meche, profesorul din Cernauti, ca totul mi se trage de la Stalingrad (acum ii zice Volgograd, m-a indreptat el); a impuns cu parul o gaura in namol si a zis: "De jur imprejur suntem inchisi, vezi cum murdaria napadeste golul, ca intr-o oala cu cacat? iaca asa gaura este si tara, da’ nu i-a ajuns la gat!". tine-l, Doamne, la sanul tau, ca rau a fost batut la Malmaison, zdrobindu-i-se inlauntru toate si s-a stins precum floarea campului! Dintr-odata s-au deschis portile temnitelor, fiind eliberati sute si mii de detinuti politici, tot asa fara explicatii ca la ridicare; doar cei de alta einie, cum ne-au incadrat anchetatorii, am fost stramutati la Aiud, regiunea Cluj, sa stam toata ziua in celula, la marginea patului, fara reazem, fara vorbe, altminteri pedepse erau destule. La amiaza si seara primeam o supa de arpacas, caralaba sau sfecla si o paine de totul. Dupa moartea lui Dej am fost cuprins intr-un lot de eliberati, chiar cand s-a sarbatorit "insurectia armata de la 23 august" si am primit domiciliu fortat in regiunea Brasov (langa Orasul Stalin, spuneau), schimbat fara veste pentru Mures - Autonoma Maghiara. Am iscalit un angajament, conditia pentru a primi foaia de eliberare si un bilet de tren. Dupa o saptamana de "stationar" la Militia Targu-Mures am primit buletin de identitate cu Republica Socialista Romania si trimitere intr-un grup de necalificati pentru termocentrala din Ludus. Acolo eram liber sa ratacesc pe teritoriul ingradit al intreprinderii, la lucru seful de echipa imi spunea "domnule" ca sa ma deosebeasca de "tovarasi", doar sambata mergeam la raport la postul de paza. Puteam sa locuiesc in localitate, insa n-am vrut caminul muncitoresc ci in gazda. Marta-neni facuse patru operatii si statea acasa cu pensia de boala; din prima clipa ne-am inteles omeneste, fara cuvinte. Cand razbeam tristetea, in culcusul cu pilota, se apuca sa povesteasca: familie, scoala de menaj, sotul impuscat pentru ca a cantat "Hej Slovane" cu cativa compatrioti, bolile, toate se prefirau pana adormeam in uitare; iar duminica mergeam la cinematograf, la matineu. Mancam foarte bine la cantina de intreprindere si nu ma interesa ca au intrat rusii in Cehoslovacia sau ca a venit presedintele american Nixon la Bucuresti, invatasem sa vad coada de lup a cainilor si-mi cautam de treaba. O data am gresit - am scris acasa ca sa aflu ce-a mai ramas si s-a intors un denunt de la Sfatul popular al comunei catre organele de cercetare, cu felurite incondeieri - "element strain", "neincadrat in colectiv", dar cea mai grava, de care s-a legat si capitanul de securitate, era "apartenent unei minoritati", pentru care am fost trimis la Jilava, judetul ilfov. De data asta inchisoarea era subterana: deasupra pasteau oi si vaci, dedesubt se inghesuiau vreo patru mii de detinuti, cei mai multi tineri cu incercari de trecere frauduloasa a frontierei de stat, buimaci de la medicamentele pentru minte cu care fusesera indopati in Poiana Mare, langa Calafat, sau Jebel, judetul Timis. in caldura verii apa se scurgea pe peretii celulei si mucegaiul distrugea tot. Curand au venit amnistiile, cu mii de eliberari neconditionate. Mi-au preschimbat buletinul, scriindu-mi peste tot "roman" si am primit un bilet de tren pentru trei sute de kilometri, astfel ca m-am intors la Marta-neni, ne-am imbratisat, mi-am pus lucrurile intr-o valiza si am plecat in Maramures, la Micul Toma, care jurase sa-mi tina loc de gazduire dupa ce intrasem in locul lui la "izolator", cum se zicea carcerei. Dormeam spate-n spate; in crucea noptii il apuca tusea si haraia indelung pana scuipa in galeata de sub pat; "Silicoza, zicea dimineata cand ducea galeata in dosul privatei, mance-i-ar tatarii, ca mi-au dat pensie la patruzeci de ani". Mancare ieftina se gasea pretutindeni si oamenii isi treceau unii altora felurite lucruri, inhatate de pe la locurile unde lucrau, sau bani daca nu aveau cum unge altfel pentru a-si rostui gospodariile. Am platit ce se cuvenea pentru un post de paznic si nu mi-a mai trebuit nimic; pierise chiar dorinta de femeie, inlocuita cu dorinta odihnei ce nadajduiam s-o gasesc in satul neuitat al copilariei. Au fost inundatii pe alocuri, geruri mari uneori, s-au introdus ratiile, intai la benzina apoi la lumina, caldura, apa, curent electric, zicandu-se ca tara avea datorii. Pentru neindeplinirea normelor salariile erau reduse cu socoteala; chiar si cei de la cimitire erau penalizati daca nu faceau planul de ingropati. Uitasem ca exista greve dar s-au iscat, la niste mine din apropiere si s-au sfarsit rau, apoi lumea a inceput cu incetul sa vorbeasca: de schimbarea regimului in Rusia, sindicatele din Polonia, evenimentele din Valea Jiului, Brasov, desfiintarea satelor si a traznit vestea ca dictatorul a fost executat, de Craciun. Atunci s-au impartit paini si portocale iar lumea s-a inscris de-a valma in F.S.N., au aparut siruri de pravalii zise "buticuri", preturile si banii au luat-o razna dar toti oamenii vorbeau si aveau solutii; cei mai infipti le rosteau la radio sau televizor, prostimea - prin piete. Dupa serviciu rataceam pe strazi si am bagat de seama ca nu ma vedea nimeni, desi noaptea luminile erau precum ziua iar trecatorii nu se sfiau. Sperand sa fiu uitat, am scris iar acasa si intr-o buna zi m-am pomenit cu un nepot, Gangu, in vizita si-a cerut iertare pentru necazurile pricinuite, dupa care m-a poftit sa ma intorc, fiindca eram singurul mostenitor al parintilor si unchilor, asa ca trebuia sa recuperez averea. i-am spus sa plece, ca-l ajung din urma si m-am framantat cateva zile. Toata agoniseala mea se topise, atat de repede urcau preturile; cu o ranita in spate m-am amestecat in multimea de infirmi care napadise garile si nimeni nu m-a intrebat de bilet daca m-am suit in vreun tren. Am traversat Romania laolalta cu copii din flori si domni lideri, cersetori, imbogatiti de toate semintiile, precupeti cu zeci de sacose. Am innoptat prin unghere murdare intre vitrine scumpe, in zvon de nesfarsita vorbarie artagoasa, rea. Era exact ca atunci cand strabatusem strainatatea. Ajuns la capat, nu mi-am crezut ochilor: satul natal era chiar neschimbat, cu aceleasi case paraginite, uliti intunecoase, ca si cum abia il lasasem iar din viata nu trecuse nimic. Tot drumul nici macar un trecator nu a dat ziua-buna iar la primarie nu m-au bagat in seama. Cand sa ma intorc catre casa, s-a iscat o procesiune in capul satului si femeile plangeau a mort, astfel ca m-am atinut dupa oameni pana la cimitir, sa vad locurile de odihna ale neamurilor. "A murit sarac Gangu, s-a tanguit o bocitoare, l-a rapus batranetea!". Am simtit ca ma destram. "Eu is bunicu-su, am rostit, cum de s-a dus in locul meu?" Oamenii au clatinat din cap, femeile si-au pus palma la gura, una s-a inchinat si a rostit: "Doamne, iar vorbeste iorgovanul!". | index 'pageview'); 